Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Behin betiko txostena

Tuterako Udalaren 2022ko langileria, kontratazio publikoa eta dirulaguntzak

2024ko urtarrila

Aurkibidea

Orrialdea

[I. Introducción 3](#_Toc155097597)

[II. Objetivo y alcance 4](#_Toc155097598)

[III. Opinión con salvedades 5](#_Toc155097599)

[IV. Fundamento de la opinión con salvedades 6](#_Toc155097600)

[V. Cuestiones claves de auditoria 7](#_Toc155097601)

[VI. Responsabilidad del Ayuntamiento de Tudela 8](#_Toc155097602)

[VII. Responsabilidad de la Cámara de Comptos de Navarra 9](#_Toc155097603)

[VIII. Recomendaciones más relevantes 10](#_Toc155097604)

[Apéndice 1. Ayuntamiento de Tudela 11](#_Toc155097605)

[1.1 Información general 11](#_Toc155097606)

[1.2 Actividad desarrollada 13](#_Toc155097607)

[Apéndice 2. Marco regulador 14](#_Toc155097608)

[Apéndice 3. Observaciones y hallazgos adicionales de la fiscalización de cumplimiento 15](#_Toc155097609)

[3.1 Gastos de personal 15](#_Toc155097610)

[3.2 Contratación pública 19](#_Toc155097611)

[3.3 Gastos en transferencias corrientes y de capital 23](#_Toc155097612)

[3.4 Fondos Next Generation 26](#_Toc155097613)

I. Sarrera

Kontuen Ganberak, abenduaren 20ko 19/1984 Foru Legea beterik eta 2023ko bere jarduketa-programari jarraikiz, Tuterako Udalari langileen, kontratazio publikoaren eta dirulaguntzen arloan 2022ko ekitaldian aplikatzekoa zaion legeria betetzearen inguruko fiskalizazioa egin du.

Lana 2023ko urrian eta azaroan egin zuen auditoretzako teknikariek eta informazio-sistemetako erdi mailako teknikariek eta auditore batek osatutako lantaldeak, Kontuen Ganberaren zerbitzu juridiko, informatiko eta administratiboen laguntzarekin.

Nafarroako Kontuen Ganbera arautzen duen abenduaren 20ko 19/1984 Foru Legearen 11. artikuluan ezarritakoari jarraikiz, lan honen emaitzen berri eman zitzaion Tuterako Udaleko alkateari, alegazioak aurkez zitzan. Jarritako epea iraganda, ez dugu alegaziorik jaso.

Eskerrak eman nahi dizkiegu Tuterako Udaleko langileei, beren lankidetzarengatik.

Txosten honetako datu ekonomiko guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitzaren biribiltzea, eta ez datu biribilduen batura.

II. Helburua eta norainokoa

Gure lanaren helburua da iritzia ematea ea honako gai hauei dagokienez Tuterako Udalak 2022ko ekitaldian zehar egindako jarduerak bat datozen, alderdi esanguratsu guztietan, aplikatzekoa den arau-esparruarekin:

* Langileria: alderdi orokorrak, ordainsarien analisia eta enplegu publikoa egonkortzeko prozesuaren berrikuspena.
* Kontratazio publikoa: kontratazioa munta txikiko araubidean eta kontratu egokirik gabeko prestazioak.
* Zuzeneko emakidaren araubidearen bidezko dirulaguntzak.

Era berean, Udalak emandako datuen arabera, zenbatu egin ditugu Next Generation Funtsetatik jasotako dirulaguntzak eta horiei lotutako gastuak.

Fiskalizazioaren norainokoa dagokie txosten honen 3. gehigarrian aipatzen diren laginetan berrikusitako eragiketei.

Fiskalizazioaren denbora-norainokoa 2022ko ekitaldiari dagokio, baina beste ekitaldi batzuei buruzko beharrezko egiaztapenak egin dira, ezarritako helburuak hobeki lortzeko.

Gure lanaren norainokoan ez dira sartzen udalaren erakunde autonomoa eta haren gainerako menpeko enteak.

III. Iritzia, salbuespenekin

Nafarroako Kontuen Ganberak, abenduaren 20ko 19/1984 Foru Legeak esleitzen dizkion eskumenak erabiliz, legezkotasun-fiskalizazio bat egin du Tuterako Udalaren 2022ko ekitaldiko langileriari, kontratazio publikoari eta dirulaguntzei buruz.

Gure ustez, eta gure lanaren norainokoa aintzat hartuta, gure txostenaren “Iritziaren oinarria, salbuespenekin” atalean azaldutako zertzeladen eraginengatik izan ezik, langileen, kontratazioaren eta dirulaguntzen arloan Tuterako Udalaren 2022ko ekitaldiari dagozkion jarduera aztertuak bat datoz, alderdi esanguratsu guztietan, funts publikoen kudeaketari aplikatzekoa zaion araudiarekin.

IV. Iritziaren oinarria, salbuespenekin

Ondasun eta zerbitzuetan egindako gastu arrunten kontratazio publikoaz bezainbatean, gastuen 3,66 milioitan hauteman ditugu okerrak; hau da, 2022ko gastuen ehuneko 23an, jarraian xeheki azaltzen denez:

* Udalak 1,26 milioiko gastua egin zuen sei kontratistarekin, gure txostenaren 3.2. Gehigarrian zehaztutako prestazioei dagozkienak, zeinak haien balio zenbatetsiaren arabera lizitatu beharko ziren.
* Bestalde, Udalak 2,40 milioi ordaindu zituen gure txostenaren 3.2. Gehigarrian zehaztuta datozen 11 prestaziorengatik, zeinen kontratua bere indarraldi amaierara iritsita baitzegoen aldez aurretik.

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, legezkotasuna betetzeari buruzko fiskalizazioen gaineko ISSAI-ES 400 arauan ezarritakoaren arabera; halaber, kanpo-kontroleko organoen fiskalizazio gida praktikoak (GPF-OCEX) erabili ditugu. Arau horien indarrez dugun erantzukizuna aurrerago deskribatzen da, txosteneko “Kontuen Ganberaren erantzukizunak” atalean hain zuzen ere.

Legezkotasuna betetzeari buruzko fiskalizazioan aplikatu behar ditugun eskakizun etikoekin eta independentzia babestearen arlokoekin bat, entitatearekiko independenteak gara, fiskalizazio publikoaren jarduerari buruzko araudiak exijitzen duen bezala.

Gure ustez, lortu dugun auditoria-ebidentziak behar adinako eta behar bezalako oinarria ematen du gure iritzia salbuespenekin adierazteko.

V. Auditoretzako gai giltzarriak

Auditoretzako gai giltzarriak dira, gure iritzi profesionalaren arabera, esanahi handiena izan dutenak aztertutako aldiko legezkotasun-betetzeari egin diogun fiskalizazioan. Auzi horiek jorratu ditugu egin dugun fiskalizazioaren testuinguruan, eta ez dugu horiei buruzko iritzi bereizirik adierazten.

Txosten honetako “Iritziaren oinarria, salbuespenekin” atalean azaldutako alderdiak salbu, erabaki dugu gure fiskalizazioan ez dagoela jakinarazi beharreko gai giltzarririk.

VI. Tuterako Udalaren erantzukizuna

Tuterako Udalaren Idazkaritzak eta Kontu-hartzailetzak bermatu behar dute fiskalizatutako arloetako jarduerak bat datozela aplikatu beharreko araudiarekin.

Era berean, udalaren erantzukizuna da beharrezkotzat jotzen dituen barne-kontroleko sistemak ezartzea, bermatuko dutenak egindako jardueran ez dagoela ezer legez kanpokorik.

VII. Nafarroako Kontuen Ganberaren erantzukizuna

Gure helburuak honako hauek dira: arrazoizko segurtasun bat lortzea Udalak 2022ko ekitaldian fiskalizatutako gaietan egindako jardueretan ez-betetze esanguratsurik ez egoteaz, eta betetzearen fiskalizazio-txosten bat egitea, gure iritzia jasotzen duena.

Arrazoizko ziurtasuna lortzea esatean ziurtasun maila handia lortzea esan nahi dugu, baina horrek ez du bermatzen fiskalizazio publikoaren jarduerari buruzko araudiari jarraikiz egindako fiskalizazio batek beti detektatuko duenik ez-betetze aipagarri bat, halakorik egonez gero. Ez-betetzeak iruzur edo akatsen ondorio izan daitezke, eta akats materialtzat jotzen dira Kontuen Ganbera honen irizpideak aplikatuta.

Fiskalizazioaren atal gisa, eta kanpo kontroleko organoen fiskalizazio-jardueraren araudi erregulatzailearekin bat etorriz, gure iritzi profesionala aplikatzen dugu, eta eszeptizismo profesionaleko jarrerari eusten diogu auditoretza osoan. Gainera:

* Iruzur edo akatsen ondoriozko ez-betetze aipagarriak izateko arriskuak identifikatu eta baloratzen ditugu, auditoretzako prozedurak diseinatzen eta aplikatzen ditugu arrisku horiei erantzuteko, eta auditoretzako ebidentzia nahikoa eta egokia lortzen dugu gure iritziari oinarria emateko. Ez-betetze esanguratsu bat iruzurraren ondoriozkoa denean, hori ez detektatzeko arriskua handiagoa da errorearen ondoriozko ez-betetzearen kasuan baino; izan ere, iruzurraren osagai izan daitezke kolusioa, faltsutzea, berariazko omisioak, apropos eginiko adierazpen okerrak edo barne-kontrolaren saihestea.
* Barne-kontrolari buruz ezagutza muntaduna lortzen dugu fiskalizaziorako, inguruabarren arabera egokiak diren auditoretza-prozedurak diseinatze aldera; ez, ordea, entitatearen barne-kontrolaren eraginkortasunari buruzko iritzi bat emate aldera.
* Ebaluatzen dugu prozedurak egokiak diren, bai eta kudeaketa-organoak emandako informazioaren arrazoizkotasuna ere.

Erakundearen gobernu-organoarekin harremanetan jartzen gara, besteak beste, jorratze aldera planifikatutako auditoretza-proben norainokoa eta horiek egiteko unea, auditoretzaren aurkikuntza esanguratsuak eta barne-kontrolari dagokionez fiskalizazioan zehar identifikatzen dugun edozein oker adierazgarri. Entitateko gobernu-organoari jakinarazi zaizkion zertzeladen artean, zehazten dugu zein izan diren betetzearen fiskalizazioan munta handienekoak eta, horrenbestez, auditoretzan giltzarri izan diren gaiak.

VIII. Gomendio garrantzitsuenak

 Langileen, kontratazioaren eta dirulaguntzen arloko betetze-maila fiskalizatzeko lanaren emaitzaren ondorioz, udal horren 2016ko kontuei buruz egin zuen azken txostenean bezala, Kontuen Ganberak hauxe gomendatzen du:

* *Kontratazio publikoko prozeduretan denbora-plangintza egokia ezartzea, kontratuen gehieneko indarraldia gainditu ez dadin.*
* *Lizitatzea eta adjudikatzea urteko zenbatekoa edo, ondoz ondoko prestazioen kasuan, hainbat ekitalditan 15.000 eurotik gorako balio zenbatetsia duten prestazioak.*

Beste gomendio gehigarri batzuk jaso ditugu 3. Gehigarrian, fiskalizazioko beste ohar eta aurkikuntza batzuei buruzkoan.

Txosten hau, araudi indardunak ezarritako izapideak bete ondoren, auditore Karen Moreno Orduña andreak proposatuta jaulkitzen da, bera izan baita lan honen arduraduna.

Iruñean, 2024ko urtarrilaren 15ean

Nafarroako Kontuen Ganberako lehendakaria: Ignacio Cabeza del Salvador

1. Gehigarria. Tuterako Udala

1.1 Informazio orokorra

Tutera Nafarroako Foru Komunitateko hego-muturrean kokatuta dago, Erriberabarrena eskualdean. 215,70 km2-ko azalera du, eta 2022ko urtarrilaren 1ean 37.247 biztanle zituen, eta, horrenbestez, Foru Komunitateko bigarren udalerririk populatuena da.

Besteak beste, honako organo hauek osatzen dute udalaren antolamendua: Osoko Bilkura, Tokiko Gobernu Batzarra eta Alkatetza. Gainera, sei batzorde informatibo daude.

Hauxe da Udalaren eta haren menpeko erakundeen osaera:

TUTERAKO UDALA

ADMINISTRAZIOAREN SEKTORE PUBLIKOA

ERAKUNDE AUTONOMOAK

UREN UDAL BATZARRA

ENPRESEN

SEKTORE PUBLIKOA

TUDELA CULTURA ENPRESA-ENTITATE PUBLIKOA

FUNDAZIOEN SEKTORE PUBLIKOA

MARÍA FORCADA

FUNDAZIOA

DÉDALO

FUNDAZIOA

Honako hauek osatzen dituzte sektore horiek:

* Administrazioaren Sektore Publikoa, Udalak berak eta bere erakunde autonomoak, Uren Udal Batzarrak, osatua. 2022an, Udalak ez zion ekarpenik egin erakunde horri.
* Enpresen sektore publikoa: Udalak Tudela Cultura enpresa-entitate publikoaren jabetza osoa dauka, zeinak udalerriko kultura-beharrak garatu eta asetzen baititu. 2022an, Udalak 0,77 milioiko ekarpena egin zion entitate horri.
* Fundazioen sektore publikoa: bi fundaziok osatzen dute. 2022an, Udalak 150.000 euroko ekarpena egin zien fundazio horiei.

Udalak bere kontuetan sartzen ditu aipatutako erakunde autonomoa eta enpresa-entitatea. 2022ko ekitaldia ixtean, honako hauek ziren horien guztien funtsezko datu ekonomikoak eta langile-arlokoak:

* Udala, erakunde autonomoa eta enpresa-entitate publikoa

|  |  |  |  |
| --- | --- | --- | --- |
| Entitatea  | Aitortutako eskubideak  | Aitortutako betebeharrak  | Langileak, 2022-12-31n  |
| Udala  | 48.073.491  | 42.718.366  | 318  |
| Uren Udal Batzarra   | 4.441.942  | 3.925.323  | 26  |
| Tudela Cultura enpresa-entitate publikoa  | 1.167.713  | 1.570.223  | 9  |
| - Bateratzearen doitzeak   | -770.718  | -770.718  | -  |
| Bateratua, guztira  | 52.912.428  | 47.443.194  | 353  |

* Enpresa-entitate publikoa

|  |  |  |  |  |  |  |
| --- | --- | --- | --- | --- | --- | --- |
|  | Ekitaldiko emaitza | Udal-dirulaguntzak | Epe luzeko zorpetzea | Ondare garbia | Negozio-kopuru garbia  | Plantilla batez bestekoa (2022) |
| Cultura EEPa | -369.814 | 770.718 | - | 927.214 | 230.798 | 9 |

* Fundazioak

|  |  |  |  |  |  |
| --- | --- | --- | --- | --- | --- |
| Fundazioa | Ekitaldiko soberakina | Udal-dirulaguntzak | Epe luzeko zorpetzea | Ondare garbia | Plantilla batez bestekoa (2022) |
| Dédalo Fundazioa | 17.297 | 125.000 | - | 113.706 | 3,33 |
| María Forcada fundazioa | -99.108 | 25.000 | 12.000 | 2.381.356 | - |

Udala honako hauetako kidea da:

* Erriberako Mankomunitatea, zeinak honako zerbitzu hauek ematen dituen: hondakinak biltzea, bideak garbitzea eta animalien zentroa.
* UHUNen Tuterako Ikastetxe Elkartuaren Partzuergoa.
* Tarazonicaren Bide Berdearen Partzuergoa.
* Nafarroako Erribera garatzeko Estrategietarako Partzuergoa.

2022ko ekitaldian, Udalak erakunde horiei egindako ekarpenak 178.266 euroko gastua ekarri zion, xehetasun hauekin bat:

|  |  |
| --- | --- |
|   | Aitortutako betebehar garbiak, 2022 |
| Erriberako Mankomunitatea  | 62.759  |
| Nafarroako Erribera garatzeko Estrategietarako Partzuergoa  | 81.648  |
| Tarazonicaren Bide Berdearen Partzuergoa | 33.859 |
| Guztira | 178.266  |

1.2 Egindako jarduerak

Honako hauek dira Udalak ematen dituen zerbitzuak eta haiek kudeatzeko modua:

|  |  |  |  |
| --- | --- | --- | --- |
| Zerbitzua | Zuzeneko kudeaketa | Zeharkakokudeaketa: | Mankomunitatea |
| Udala | EEAA | Enpresa publikoa | Zerbitzu-kontratua |
| Argiteria publikoa |  |  |  | X |  |
| Hilerria | X |  |  |  |  |
| Hiri-hondakinak bildu eta tratatzea |  |  |  |  | X |
| Bide-garbiketa |  |  |  |  | X |
| Uraren ziklo integrala |  | X |  |  |  |
| Estolderia |  | X |  |  |  |
| Parke publikoa | X |  |  |  |  |
| Liburutegia-ludoteka | X |  |  |  |  |
| Gizarte zerbitzuak | X |  |  |  |  |
| Kirol instalazioak | X |  |  | X |  |
| Bidaiarientzako hiri barruko garraio kolektiboa |  |  |  | X |  |
| Hirigintza | X |  |  |  |  |
| Udaltzaingoa | X |  |  |  |  |
| Ingurumena | X |  |  |  |  |
| Kulturaren sustapena eta kultur ekipamenduak | X |  |  |  |  |
| Ikastetxe publikoak mantentzea | X |  |  |  |  |
| Merkatua | X |  |  |  |  |
| Berdintasunaren sustapena | X |  |  |  |  |
| Turismo-jardueraren sustapena | X |  |  |  |  |
| Merkataritza ibiltaria | X |  |  |  |  |
| 0-3 urtekoen ikastetxeak | X |  |  |  |  |

2. Gehigarria. Arau-esparrua

Udalari aplikatzekoa zaion arau-esparru nagusia honako hau da:

Estatuko araudia

* 7/1985 Legea, apirilaren 2koa, Toki Araubidearen Oinarriak arautzen dituena.
* 38/2003 Lege Orokorra, azaroaren 17koa, Dirulaguntzei buruzkoa.
* 20/2021 Legea, abenduaren 28koa, Enplegu publikoan behin-behinekotasuna murrizteko presako neurriei buruzkoa.

**Foru araudia eta tokikoa**

* 6/1990 Foru Legea, uztailaren 2koa, Nafarroako Toki Administrazioari buruzkoa.
* 2/1995 Foru Legea, martxoaren 10ekoa, Nafarroako Toki Ogasunei buruzkoa.
* 2/2018 Foru Legea, apirilaren 13koa, Kontratu Publikoei buruzkoa.
* 19/2022 Foru Legea, uztailaren 1ekoa, 20/2021 Legetik eratorritako egonkortze prozesuak egiteko neurriei buruzkoa.
* 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen zerbitzuko Langileen Estatutuaren testu bategina onesten duena, bai eta hura garatzeko xedapenak ere.
* Aurrekontua betearazteko oinarriak.
* Ordenantzak.

3. Gehigarria. Betetzearen fiskalizazioko beste ohar eta aurkikuntza batzuk

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez fiskalizazio-txosten honen hartzaile eta erabiltzaileentzat interesgarri gerta daitekeen informazio gehigarri bat ere.

Orobat gehitu ditugu Ganbera honen ustez Udalaren kudeaketa ekonomiko-administratiboa hobetzeko beharrezkoak diren gomendioak.

3.1 Langile-gastuak

Udalaren langile-gastuak 19,39 milioikoak izan ziren, ekitaldian sortutako gastu guztien % 45. Honako hau da gastu horren xehetasuna:

|  |  |
| --- | --- |
| Kontzeptua | Aitortutako Betebehar Garbiak (2022) |
| Goi-karguak | 195.498 |
| Kabineteko behin-behineko langileak | 462.972 |
| Funtzionarioen ordainsariak | 10.387.290 |
| Lan-kontratudun langileen soldatak | 1.892.166 |
| Kuota, prestazio eta gastu sozialak | 6.454.039 |
| Guztira | 19.391.966 |

Plantilla organikoa

Udalaren 2022rako plantilla organikoa eta 2022ko abenduaren 31ko langileen zerrenda 2022ko maiatzean eta 2023ko martxoan onetsi eta argitaratu ziren, hurrenez hurren.

Plantillako lanpostuak 333 ziren, xehetasun hauekin bat:

|  |  |
| --- | --- |
| Sailkapena | 2022 |
| Funtzionarioak | 279 |
| Lan-kontratudunak | 47 |
| Behin-behineko langileak | 7 |
| Guztira | 333 |

Plantillako lanpostuetatik, ehuneko 84 funtzionario-araubidekoak dira, eta ehuneko 14 lan-kontratudun araubidekoak.

Honako hau zen lanpostuen egoera 2022ko abenduaren 31n:

|  |  |
| --- | --- |
| Langileria | 2022 |
| Plantillako langileak | 333 |
| Beteta | 181 |
| Hutsik | 152 |
| Lanpostu hutsak lanpostu guztien gainean (%) | 46 |
| Bete diren lanpostu hutsak | 139 |
| Bete diren lanpostu hutsak (%) | 91 |
| Bete gabeko lanpostu hutsak | 13 |
| Bete gabeko lanpostu hutsak (%) | 9 |

2022an, plantillako lanpostu guztien ehuneko 46 hutsik zeuden; horietatik ehuneko 91 aldi baterako beteta zeuden, eta gainerakoak, ehuneko bederatzi, bete gabe. Guztira betetako lanpostuetatik aldi baterako beteta daudenen ehunekoa ateraz gero, ratioa ehuneko 43ra igotzen da.

Enplegu publikoaren egonkortze prozesuaren azterketa

Enplegu publikoaren egonkortze prozesua aztertu dugu aintzat harturik zer betekizun eta epe ezartzen diren uztailaren 1eko 19/2022 Foru Legean, 20/2021 Legetik eratorritako egonkortze prozesuak egiteko neurriei buruzkoan. Udala partzialki atxiki zitzaion horri. Honako alderdi hauek nabarmendu nahi ditugu:

* Udalak hasiera batean 74 lanpostuko egonkortzerako lan-eskaintza publikoa (aurrerantzean LEP) onetsi zuen, maiatzaren 26an Nafarroako Aldizkari Ofizialean (aurrerantzean NAO) argitaratua, legearekin bat etorrita, zeinak 2022ko ekainaren 1a ezartzen baitzuen epemugatzat. 2022ko azaroan Nafarroako Administrazio Auzitegiak gora jotzeko errekurtso bat baietsi ondoren, beste bi lanpostu gehitu ziren, eta behin betiko LEPa 2022ko abenduaren 26ko NAOn argitaratu zen.
* 76 lanpostuetatik, 66 sartuta daude merezimendu-lehiaketaren hautaketa-sisteman, eta hamar, oposizio-lehiaketaren sisteman.
* Lagin batean egiaztatu dugu LEPean sartutako lanpostuek bete egiten dituztela araudian ezarritako betekizunak, kasu batean izan ezik, zeinetan lanpostua bete gabe egon baitzen 1.455 egun jarraian. Horri dagokionez, aipatutako 19/2022 Foru Legearen 4. artikuluak ezartzen duenez “...*Ez da etenalditzat joko lanpostua bete gabe egon den aldia, baldin eta lanpostua berriz ere benetan bete bada eta aldi horietako bakoitzaren iraupena laurogeita hamar egunetik gorakoa ez bada*”; beraz, lanpostu hori ez zen LEPean sartu behar, bete gabe egoteari dagokionez araudiak ezarritako epea nabarmen gainditu zuelako.

Lanpostu hori, gaur egun, dagokion merezimendu-lehiaketaren aurretik egiten ari den lekualdatze-lehiaketan sartuta dago.

* Lanpostu horiek betetzeko deialdiak azaroaren 21ean eta 28an argitaratu ziren, eta 2022ko abenduaren 12an, legearekin bat, hark ezarritako epemuga 2022ko abenduaren 31 baitzen. Hiru merezimendu-lehiaketa eta bi oposizio-lehiaketa deitu ziren, aurretik aipatutako lanpostuetarako.

Zenbait errekurtso jarri ziren deitutako deialdi horien aurka, eta bat baietsi zen. Horren ondorioz, deialdi horietako baten merezimenduak baloratzeko baremoa aldatu zen.

* Honako hau da deialdien egoera txosten hau idazteko garaian:

|  |  |
| --- | --- |
| Egoera | Lanpostuen kopurua |
| Merezimendu-lehiaketa:Epaimahaiaren eraketaren zainLehiaketa amaituta eta izendapenak NAOn argitaratutaLekualdatze-lehiaketa abian | 66292017 |
| Oposizio-lehiaketa:2024an eginen daLekualdatze-lehiaketa oraindik deitu gabe | 1064 |

Udalak kalkulatu du zein izanen litzatekeen behin-behinekotasunaren ehunekoa baldin eta 2021eko eta 2022ko EEPetan onartutako lanpostu guztiak deitu eta beteko balira, baita erretiroak direla-eta egon daitezkeen bajak ordezkatzeko ohiz kanpo egiten diren EEPkoak ere. Kasurik onenean, tasa hori ehuneko 4,19koa litzateke. Hala ere, egonkortze-prozesua 2024ko abenduaren 31n amaitu zenez, txosten hau idazteko garaian ezin da baloratu egiturazko lanpostuetan behin-behinekotasuna ehuneko zortzira murrizteko legez aurreikusitako helburua bete ote den.

Langileria gastuen egiaztapenak

Langileria gastuak fiskalizatzeko, nomina kudeatzeko erabiltzen den aplikazio informatikoaren eta kontabilitateko aplikazio informatikoaren urriko datuak jaso genituen. Ez dago aplikazio horien arteko loturarik, eta horrek neurri handi batean zailtzen ditu aurrekontu-egozpenaren lana eta informazioaren kontabilitate-tratamendua; izan ere, langileek eskuz egiten dituzte zeregin horiek. Kontuen Ganberak Tuterako Udalaren 2016ko ekitaldiaz egindako txostenak jada aipatzen zuen kontu hori, eta Udalari oker hori konpontzeko gomendatu zion.

Bestalde, plantilla eta langileak kudeatzeko zereginetako batzuk, hala nola lanpostuak kodetzea edo antzinatasunari buruzko datuak, eskuz egiten dira Excel orriekin; beraz, horiek berrikustea oso zaila da, eta horrek zaildu egiten du lanpostuen okupazioaren trazabilitatea, eta, gainera, akatsak egiteko arrisku handia dakar.

2022ko urrian 271 pertsonarentzat[[1]](#footnote-1) 654.627 euroko zenbatekoarekin sortzapena izan zuen nominako ordain-kontzeptuen lagin bat aztertu dugu. Zenbateko hori urriko nominaren guztizkoaren ehuneko 69 da.

Aurreko azterketan egiaztatu dugu nomina osatzen duten ordainsari-kontzeptu guztiak bat datozela plantilla organikoan aurreikusitakoekin, eta pertsona bakoitzari zuzen ordaindu zaizkiola betetzen duen lanpostuaren arabera; dena den, honako alderdi hauek adierazi nahi ditugu:

* Graduari dagokionez, honako oker hauek hauteman ditugu: pertsona batek zegokiona baino gutxiago kobratu zuen, eta pertsona batek behar baino gehiago. Udalak dagoeneko hasi ditu dagozkion erregularizazio-espedienteak.
* Akatsak daude antzinatasunaren betetze-datetan, kontzeptu hori (graduak, bosturtekoak eta hirurtekoak) kalkulatzen den Excel orrietan. Horien ondorioz, bosturtekoei dagokienez, hiru pertsonak behar baino gehiago kobratu zuten, eta beste bik zegokiena baino gutxiago. Kasu guztietan, Udalak dagoeneko hasi ditu erregularizazio-espedienteak.
* Lanpostuaren osagarriari dagokionez, akats baten ondorioz, pertsona batek zegokiona baino gutxiago kobratu zuen.
* Musika-eskolako langileei ordainsariak ordaindu zaizkie “irakaskuntza-osagarria” dela-eta. Osagarri hori plantillan jasota egon arren, Nafarroako Administrazio Publikoen Zerbitzuko Langileen Estatutuaren Testu Bateginean ezarrita dago hain zuzen Foru Komunitateko Administrazioko unibertsitatez kanpoko irakasle funtzionarioentzat.

Egindako azterlana kontuan hartuta, hauxe gomendatzen dugu:

* *Egonkortze-prozesutik ezabatzea bertan sartzeko betekizunak betetzen ez dituen lanpostua.*
* *Langileria gastuak automatikoki kontabilizatzea ahalbidetzen duen tresna bat ezartzea, nomina-kontzeptuak kasuan kasuko aurrekontu-partidekin lotuz.*
* *Langileen antzinatasunaren betetzearen kalkulua hobetzea eta horien ordainketa egiaztatzeko behar diren kontrolak garatzea.*
* *Plantilla kudeatzeko* *informazio-sistema bat*ezartzea*, nominari lotua lanpostuaren kodearen eta enplegatuaren kodearen bidez, haren trazabilitatea errazte aldera.*
* *Langileei ordainsariak ordaintzean hautemandako okerren erregularizazioa amaitzea.*
* *“Irakaskuntza-osagarria” deritzona egokitzea Nafarroako Administrazio Publikoen Zerbitzuko Langileen Estatutuaren Testu Bateginean araututako osagarrietara.*

3.2 Kontratazio publikoa

Udalaren 2022ko ekitaldiko ondasun eta zerbitzuengatiko gastu arruntak 15,75 milioikoak izan ziren, eta gastu guztien ehuneko 37 egiten dute, xehetasun hauekin bat:

|  |  |
| --- | --- |
| Artikulua | Aitortutako Betebehar Garbiak (2022) |
| Errentamenduak eta kanonak | 219.706 |
| Konponketak, mantentze-lana eta kontserbazioa | 5.635.276 |
| Materiala, hornidurak eta bestelakoak | 9.692.917 |
| Beste kalte-ordain batzuk | 203.613 |
| Gastua, guztira | 15.751.512 |

2022an inbertsioetan egindako gastuak 3,09 milioi izan ziren. Hona hemen haien xehapena artikuluka:

|  |  |
| --- | --- |
| Artikulua | Aitortutako Betebehar Garbiak (2022) |
| Erabilera orokorreko azpiegitura eta ondasunetako inbertsio berriak | 2.200.794 |
| Erabilera orokorreko azpiegitura eta ondasunak lehengoratzeko inbertsioak | 44.806 |
| Zerbitzuen funtzionamendu operatiboari lotutako inbertsio berria | 226.256 |
| Zerbitzuen funtzionamendu operatiboari lotutako lehengoratze-inbertsioa | 114.363 |
| Ezin ukituzko inbertsioetan egindako gastuak | 6.713 |
| Ondare-ondasunen inbertsioetan egindako gastuak | 499.496 |
| Guztira | 3.092.428 |

Gure lana munta txikiko kontratazioa eta kontratu-euskarri egokirik gabeko prestazioak aztertzea izan da, bi gastu-kapituluetan. Fiskalizazio-lagina hautatzeko, kontratista guztiak eta haien gastua kuantifikatu ditugu, hala 2. kapitulurako nola 6. kapitulurako, informazioa honako orrialde honetatik aterata:

|  |  |  |  |  |
| --- | --- | --- | --- | --- |
|   | Ondasun eta zerbitzuetan egindako gastu arruntak,guztira | Kontratu Publikoei buruzko 2/2018 Foru Legearen 71-80. artikuluen arabera izapidetutako gastuak | Faktura hutsaren arabera edo indarreko kontraturik gabe izapidetutako gastua | Aztertutako gastuabakarrik fakturaren arabera edoindarreko kontraturik gabe |
| Kontratista- kopurua |  Zenbatekoa  | Zenbatekoaren ehunekoa guztizko gastuarekiko | Kontratista- kopurua |  Zenbatekoa | Zenbatekoaren ehunekoa guztizko gastuarekiko | Kontratista- kopurua |  Zenbatekoa  | Zenbatekoaren ehunekoa guztizko gastuarekiko | Kontratista- kopurua | Zenbatekoa | Zenbatekoaren ehunekoa gastu-mota horiekiko  |
| 15.000 euro + BEZa baino gastu handiagoa duten kontratistak | 83 | 13.690.729  | 87 | 38 | 4.986.303  | 36 | 45 | 8.704.427  | 64 | 48 | 8.694.755 | 100 |
| Honako gastu hau duten kontratistak: 3.750 euro + BEZa eta 15.000 euro + BEZa bitarte | 146 | 1.404.298  | 9 | 4 | 60.079 | 4 | 142 | 1.344.218  | 96 | 6 | 85.211 | 6 |
| 3.750 euro + BEZa baino gastu txikiagoa duten kontratistak | 544 | 656.485  | 4 | 0 | -  | 0 | 544 | 656.485  | 100 | 0 |  | - |
| Kontratistak, guztira | 773 | 15.751.512  | 100 | 42 | 5.046.382  | 32 | 731 | 10.705.130  | 68 | 54 | 8.779.966 | 82 |

|  |  |  |  |  |
| --- | --- | --- | --- | --- |
|    | Inbertsioetako gastua | Kontratu Publikoei buruzko 2/2018 Foru Legearen 71-80. artikuluen arabera izapidetutako gastuak | Faktura hutsaren arabera edo indarreko kontraturik gabe izapidetutako gastua | Aztertutako gastuabakarrik fakturaren arabera edoindarreko kontraturik gabe |
| Kontratista- kopurua | Zenbatekoa  | Zenbatekoaren ehunekoa guztizko gastuarekiko | Kontratista- kopurua | Zenbatekoa | Zenbatekoaren ehunekoa guztizko gastuarekiko | Kontratista- kopurua |  Zenbatekoa  | Zenbatekoaren ehunekoa guztizko gastuarekiko | Kontratista- kopurua | Zenbatekoa | Zenbatekoaren ehunekoa gastu mota horrekiko  |
| 40.000 euro + BEZa baino gastu handiagoa duten kontratistak | 9 | 2.769.365  | 90 | 7 |  2.320.160  | 75 | 2 | 449.205  | 16 | 2 | 449.205  | 100 |
| Honako gastu hau duten kontratistak: 15.000 euro + BEZa eta 40.000 euro + BEZa bitarte | 6 | 162.661  | 5 | 1 | 25.000  | 1 | 5 | 137.661  | 85 | 5 |  137.661  | 100 |
| 15.000 euro + BEZa baino gastu txikiagoa duten kontratistak | 37 | 160.403  | 5 | 0 | -  | 0 | 37 | 160.403  | 100 | 0 |  -  | 0 |
| Kontratistak, guztira | 52 | 3.092.429  | 100 | 13 | 2.345.160  | 76 | 44 | 747.270  | 24 | 7 | 586.866  | 79 |

Lizitazio-prozedurarik edo indarreko kontraturik gabeko gastuak egin dituzten kontratista guztietatik, 2. kapituluaren kasuan hautatutako lagina gastuaren ehuneko 82 da; eta 6. kapituluari dagokionez, aztertutako lagina gastuaren ehuneko 79 da.

Berrikusi ondoren, honako hauek ondorioztatu ditugu:

Munta txikiko kontratazioa

* 2. kapitulua: ondasun eta zerbitzuetako gastu arruntak

Egiaztatu dugu munta txikiko kontratuetarako araubide bereziaren bidez izapidetutako honako prestazio hauek daudela, guztira 1,26 milioiko gastua jo zutenak 2022an, zeinen balio zenbatetsia ekitaldi batean edo batzuetan gainditzen baititu Kontratuei buruzko Foru Legean araubide horretarako ezarritako mugak:

|  |  |  |
| --- | --- | --- |
| Prestazioaren deskribapena | Faktura-kopuruak | ABG, 2022 (BEZa barne) |
| Energiaren eta gasaren hornidura | 2.098 | 1.172.724 |
| Telefonia eta Internet | 18 | 27.715 |
| Laguntza teknologikoko zerbitzuak | 1 | 25.994 |
| Argiztatze-materiala alokatzea | 1 | 18.150 |
| Nominen inguruko kontabilitate-aplikazioa  | 12 | 11.138 |
| Guztira |  | 1.255.721 |

Aurreko datuez bezainbatean, aipatu nahi dugu energia- eta gas-hornidura bi kontratistak eman zutela; gainerako zerbitzu eta hornidurak kontratista bakar batek eman zituen.

Aztertutako gainerako laginari dagokionez, honako alderdi hauek aipatu nahi ditugu:

1. Energia-horniduran 1,39 milioiko gastu gehigarria dago guztira, nekazarien ureztalurretarako behar den goi-tentsioari dagokiona. Udalak ordaintzen du zerbitzu hori, eta ondoren, behar duten nekazariek ordaintzen dute. Prestazio hori ere araudian ezarritako prozeduren arabera lizitatu behar zen, zenbatekoa kontuan hartuta; hala ere, udalaren berezko gastua ez denez, eta nekazariek lizitaziorik ez egiteko eskatu zutenez, ez dugu oker izapidetutako zenbateko gisa sartu.
2. Diru-bilketa exekutiboaren zerbitzua –2022an 113.211 euroko gastua izan zuen– pertsona berberak ematen du 1985etik, kasuan kasuko hautapen-deialdia egin ondoren. Aipatutako pertsonarekin denboran zehar egindako kontratua jasota badago ere, Ganbera honek uste du ez dela prestazio hori lizitatzeko modurik egokiena.
3. Bestalde, 2. kapituluan Tuterako gaita-jotzaileekin egindako gastu bat erregistratu da, guztira 23.650 eurokoa. Kontratu Publikoei buruzko 2/2018 Foru Legearen 7.k. artikuluaren arabera, era horretako gastuak kontratazio publikoari buruzko araudiaren aplikaziotik kanpo egon arren, ez dago jasota horri buruzko hitzarmenik formalizatu denik.

Ganbera honek adierazi nahi du 2022an Kontu-hartzailetzako Administrazioak zenbait eragozpen jarri zituela kontratazioarekin lotutako kontuengatik; aztertutako laginean eragozpen bat jarri zen argiztapen-materialaren alokairua dela-eta.

* 6. kapitulua. Inbertsio-gastuak

Kasu honetan, ikusi dugu azterturiko gastua egokiro izapidetua izan zela munta txikiko kontratazio araubide bereziaren bidez.

* Kontratazioak argitaratzea

Udalak ez du argitaratzen adjudikatu diren munta txikiko kontratuen hiruhileroko informazioa, adjudikaziodunaren eta zenbatekoaren identifikazioarekin. Halaber, ez ditu adjudikazio guztiak Kontratazioaren Atarian argitaratzen araudian ezarritako epeetan.

Kontratu-euskarri egokirik gabeko prestazioak

Udalak 2,40 milioi ordaindu zituen kontratua epemugaratua zeukaten 11 prestaziorengatik, honako xehetasun hauekin:

|  |  |  |  |
| --- | --- | --- | --- |
| Kontratuaren xedea | 2022an ordaindutako gastua | Kontratuaren amaieratik 2022/12/31ra arte metatutako gastua | Kontratuaren amaiera-data (luzapenak barne) |
| Eraikinak garbitzea | 1.354.386 | 2.379.833 | 2021/02/28 |
| Hiri-garraioa | 409.689 | 3.284.799 | 2014/12/31 |
| Egonaldi mugatuko aparkatzea | 267.388 | 1.426.833 | 2017/07/31 |
| Ahots- eta datu-komunikazioko azpiegituren mantentze-lanak | 109.188 | 462.501 | 2018/09/30 |
| Tuterako Udal Eremuko eta Ribotas Kirolgunearen instalazioetako zerbitzuak | 76.014 | 167.347 | 2020/12/31 |
| Argiteria publikoaren kontserbazioa eta mantentzea | 67.315 | 1.666.090 | 2015/07/17 |
| Ibilgailuak erretiratzeko zerbitzua | 43.560 | 94.380 | 2022/08/31 |
| Aire girotuaren eta berogailuen mantentze-lanak | 27.275 | 27.275 | 2022/06/15 |
| Segurtasun-elementuen mantentze-lanak | 20.115 | 80.922 | 2019/06/30 |
| Arratoi-hiltzea eta intsektu-hiltzea | 14.117 | 14.117 | 2022/05/31 |
| Legionelaren prebentzioa eta kontrola | 8.397 | 8.397 | 2021/07/15 |
| Guztira | 2.397.444 | 9.612.494 |  |

Udalaren arabera, kontratua amaitu zenetik prestazio horiek lizitatu ez izanaren arrazoi nagusia da horiek izapidetzeko baliabiderik eza. Txosten hau idazteko garaian, argiteria publikoaren kontserbazioa eta mantentzea 2022ko ekainean lizitatu eta adjudikatu zen; kirol-instalazioetan zerbitzuak ematea 2022ko abuztuan, eta hiri-garraioa 2023ko apirilean.

Gure ondorioak aintzat hartuta, VIII. epigrafean jada formulatutako gomendioez gain, hauxe *gomendatzen* dugu:

* *Adjudikazioak Kontratazioaren Atarian argitaratzea, araudian ezarritako epeetan.*
* *Munta txikiko araubide bereziaren bidez izapidetutako kontratuen hiru hilean behingo zerrenda argitaratzea, araudian ezarritakoaren arabera.*
* *Nahitaezko diru-bilketako zerbitzua lizitatzea eta adjudikatzea, araudian ezarritako prozeduren arabera.*
* *Tuterako gaita-jotzaileekin hitzarmen bat formalizatzea, egiten duten jarduera arautzeko, eta gastu hori 4. kapituluan kontabilizatzea.*

3.3. Transferentzia arruntetako eta kapital-transferentzietako gastuak

2022an, transferentzia-gastuak 2,66 milioi izan ziren; kopuru horrek gastu guztien ehuneko sei egiten du, honako xehetasun hauekin bat:

|  |  |  |
| --- | --- | --- |
|  | Transferentzia arruntak | Kapital-transferentziak |
| ente publikoei eta merkataritza-sozietateei | 770.718 | - |
| Toki entitateei | 178.266 | - |
| Enpresa pribatuei | 127.924 | 22.212 |
| Familiei eta irabazi-asmorik gabeko erakundeei | 1.472.909 | 84.384 |
| Guztira | 2.549.817 | 106.596 |

Udalaren dirulaguntzen plan estrategikoa eta zuzeneko emakidaren araubidearen bidezko dirulaguntzak aztertu ditugu.

Dirulaguntzen plan estrategikoa

Udalak dirulaguntzen plan estrategiko bat onetsi zuen 2020-2022 aldirako. Plan horren edukia aztertu dugu eta uste dugu arrazoizkoa dela eta araudian ezarritakora egokitzen dela.

Dirulaguntzen lagin baten azterketa

Udalak emandako informazioaren arabera, 540,472 euro eman zizkien zuzenean 32 onuraduni, bere menpeko enteak alde batera utzita, honako xehetasun hauekin bat:

|  |  |  |
| --- | --- | --- |
| Onuraduna | Behin betiko kreditua | Aitortutako Betebehar Garbiak (2022) |
| Nafarroako Erribera garatzeko estrategietarako partzuergoa | 85.179 | 81.648 |
| Erriberako Mankomunitatea | 70.600 | 62.759 |
| Urrutiko Hezkuntzarako Unibertsitate Nazionala | 63.220 | - |
| Ilundain Haritz Berri fundazioa | 40.000 | 40.000 |
| Tarazonicaren Bide Berdearen Partzuergoa | 35.000 | 33.859 |
| Tuterako peñen federazioa  | 23.000 | 23.000 |
| Erriberako erretiratuen elkartea | 22.000 | 22.000 |
| Erriberako Desgaitasun Fisikoa duten Pertsonen Elkartea  | 22.000 | 22.000 |
| Desgaitasuna duten pertsonen aldeko Nafarroako elkartea | 22.000 | 22.000 |
| Osasun mentalerako Nafarroako elkartea  | 22.000 | 22.000 |
| Adikzioen arretarako Tuterako eta Erriberako fundazioa  | 22.000 | 22.000 |
| Espainiako Gurutze Gorria | 22.000 | 22.000 |
| Tuterako Erruki-Etxea  | 22.000 | 22.000 |
| Nafarroako Elikagaien Bankua fundazioa  | 18.700 | 18.700 |
| San Frantzisko Xabierkoa fundazio zibila  | 18.700 | 18.700 |
| Arreta-defizita duten pertsonei laguntzeko Nafarroako elkartea | 18.700 | 18.700 |
| Tudela comparte fundazioa | 18.700 | 18.700 |
| Caminos de Sefarad-Espainiako Judutegien Sarea | 14.000 | 11.000 |
| Nafarroako Udal eta Kontzejuen Federazioa | 13.000 | 12.686 |
| Tuterako pasio bizidunaren ermandadea | 12.000 | 12.000 |
| Miguel Eza jauna patronatua | 11.000 | 11.000 |
| Dekanoaren jauregi-museoa | 10.750 | 0 |
| Turismoa sustatzeko helmugen Espainiako elkartea | 5.000 | 5.000 |
| Aste Santuko kofradien elkartea | 4.500 | 4.500 |
| Tuterako dantza eta makil-dantzaren lagunen kultura-elkartea | 4.000 | 4.000 |
| Tuterako Olentzeroren lagunen elkartea | 3.000 | 3.000 |
| Alde Zaharreko makil-dantzaren lagunen elkartea | 3.000 | 3.000 |
| Espainiako Udalerrien eta Probintzien Federazioa | 1.500 | 1.500 |
| Espainiako Udalerrien eta Probintzien Federazioa | 1.000 | 1.000 |
| Nafarroako Bikaintasunerako Fundazioa | 800 | 800 |
| Benetako gurutzearen bidearen udalerrien Nafarroako elkartea | 700 | 700 |
| Hiri hezitzaileen nazioarteko elkartea | 250 | 220 |
| Guztira | 630.299 | 540.472 |

Honako lagin hau aztertu dugu:

|  |  |
| --- | --- |
| Onuraduna | Aitortutako Betebehar Garbiak (2022) |
| Ilundain Haritz Berri fundazioa | 40.000 |
| Tuterako peñen federazioa | 23.000 |
| Nafarroako Elikagaien Bankua Fundazioa | 18.700 |
| Tuterako dantza eta makil-dantzaren lagunen kultura-elkartea | 4.000 |
| Alde Zaharreko makil-dantzaren lagunen elkartea | 3.000 |
| Guztira | 88.700 |

Aurreko azterketan egiaztatu dugu ezen, orokorrean, gastuak baimenduta, kontu-hartzaileak ikusita eta justifikatuta daudela, eta horien onespena, justifikazioa eta ordainketa egin zela horiei buruzko araudiak ezarritakoari jarraituz. Halere, honako alderdi hauek azpimarratu behar ditugu:

* Udalak ez du diruz lagundutako jardueretako gastuak eta diru-sarrerak justifikatzeko eredu normalizatu bat.
* Dirulaguntzak ez dira Dirulaguntzen Datu Base Nazionalean argitaratzen.
* Peñen Federazioak ez zuen egiaztatu gutxienez hiru eskaintzaren eskaera, Udalaren Dirulaguntzen Ordenantza Orokorrean ezarritako atalaseak gainditu zituzten gastuetarako.

Federazio horren gastu aipagarrienen justifikazioak barne hartzen ditu diruz lagundutako jardueraren antolaketari eta diruz ez lagundutako bati dagozkion fakturak, baina ez da zehazten gastuaren zer zati dagokion bakoitzari. Udalak onuradunari azalpenak eskatu dizkio, eta bi jardueren arteko banaketa egin da, jasotako zenbatekoa justifikatze aldera.

Bestalde, diruz lagundutako jarduera gauzatu zela egiaztatu badugu ere, federazio honek ez zuen egindako jardueraren oroitidazkirik aurkeztu, dirulaguntza arautzen duen hitzarmenak ezartzen zuen bezala. Oker hori ere badago Tuterako dantza eta makil-dantzaren Elkarteari emandako dirulaguntzan.

* Bi kasutan ez dago jasota onuradunarekin sinatutako hitzarmenaren egokitasunari buruzko aurretiko txostena, udalaren dirulaguntzen ordenantza orokorrean ezarritakoaz bestera.
* Bi kasutan, kontu-hartzailetzak eragozpen bat jarri zuen emandako dirulaguntza ez zegoelako sartuta Dirulaguntzen Plan Estrategikoan.
* Bi kasutan, ez dago jasota onuradunak zerga-betebeharrak eta Gizarte Segurantzarekikoak egunean dituela dioen egiaztagiririk, ordenantzan ezarritakoaz bestera.
* Ilundain Fundazioarekin ezarritako hitzarmenean, ez dago jasota behar bezala banakatu denik zer gastu-kontzeptu finantzatuko diren eta horiek nola justifikatu behar diren.
* Elikagai Bankuari emandako dirulaguntzaren hitzarmen arauemaileak ez ditu ezartzen entitate horrek justifikatu beharreko gastuak; dena den, onuradunak erabiltzen duen irizpidea arrazoizkoa iruditzen zaigu.

Egin dugun lanaren konklusioak kontuan hartuta, hona gure gomendioak:

* *Diruz lagundutako jarduketaren oroitidazki-eredu bat egitea, bai eta diruz lagundutako jarduketaren gastu eta diru-sarreren justifikazioaren aurkezpenarena ere, errazte aldera dokumentazio hori onuradunei aurkeztea eta, ondoren, berrikustea, kasu guztietan aurkezteko eskatuz.*
* *Hitzarmen arauemaileetan sartzea zer gastu diruz lagundu daitezkeen, baita horiek justifikatzeko modua ere.*
* *Emandako dirulaguntzak Dirulaguntzen Datu Base Nazionalean argitaratzea.*
* *Onuradunei exijitzea dirulaguntza eman aurretik justifikatu dezatela zerga-betebeharrak eta Gizarte Segurantzarekikoak egunean dituztela.*
* *Dirulaguntzak arautzen dituzten hitzarmenak formalizatu aurretik txosten juridiko bat egitea, udalaren ordenantza orokorrean ezarritakoaren arabera.*

3.4 Next Generation funtsak

Europar Batasunak estatu kideen multzoari baliabideak bideratzea erabaki zuen, Next Generation funtsen bitartez, COVID-19aren pandemiaren eragina samurtzeko eta ekonomiaren suspertzeari bultzada emateko.

2021-2022an, Udalak 1,30 milioi jaso zituen, eta 1,05 milioi gastatu ditu hiru proiektutan, honako xehetasun hauekin:

|  |  |  |  |
| --- | --- | --- | --- |
|  | Aitortutako Betebehar Garbiak, 2021  | Aitortutako Betebehar Garbiak, 2022  | Guztira 2022/12/31 |
| Kaleen arteko hiri-espazioa egokitzea  | 658.163 | 326.958 | 985.120 |
| Ebro-Tutera korridore berdea | - | 29.819 | 29.819 |
| Oinarrizko Gizarte Zerbitzuen modernizazio digitala  | - | 35.909 | 35.909 |
| Kapital-gastuak, guztira | 658.163  | 392.686  | 1.050.848  |
|   |   |   |   |
|   | Aitorturiko Eskubide Garbiak, 2021  | Aitorturiko Eskubide Garbiak, 2022  | Guztira 2022/12/31 |
| Kaleen arteko hiri-espazioa egokitzea  | - | - | - |
| Ebro-Tutera korridore berdea | - | 1.300.000 | 1.300.000 |
| Oinarrizko Gizarte Zerbitzuen modernizazio digitala  | - | - | - |
| Kapitaleko diru-sarrerak, guztira | -  | 1.300.000  | 1.300.000  |

Funtsen denboratasuna 2026ra bitartekoa da. Urte horretan proiektuek amaituta egon beharko dute. Hiri-espazioa egokitzeari eta modernizazio digitalari buruzko proiektuetan, Udalak gastuak egin ditu, eta dagozkion diru-sarrerak jasotzeke ditu; Ebro-Tutera korridore berdearen kasuan, berriz, egindako gastuak baino diru-sarrera gehiago jaso ditu.

Diru-sarreren eta gastuen desfase horri dagokionez, egiaztatu dugu Udalak behar bezala ematen duela finantzatze-desbiderapen horien berri, bai aurrekontu-emaitzan bai diruzaintzako gerakinean.

1. Honako kontzeptu hauek aztertu ditugu: oinarrizko soldata, mailaren osagarria, gradua, antzinatasuna, berariazko osagarria, lanpostuaren osagarria, lanaldiaren luzapenaren osagarria, esklusibotasun-osagarria, arrisku bereziaren osagarria, aldi baterako osagarri pertsonala, irakaskuntza-osagarria, kontserbatorioko erdi-mailako osagarria, bosturtekoa, hirurtekoa eta bateraezintasun-osagarria. [↑](#footnote-ref-1)